gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8025, del 24-04-2017 (2017/2493)

Notificació de la sentència dictada en el procediment de modificació de mesures contenciós número 276/2015.
-----------------------------------------------------------------------------------------------------------

### Dades del document

Número de DOGV
:   8025

Data del DOGV
:   24-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2493


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de modificació de mesures contenciós número 276/2015. [2017/2493]  
Família, modificació mesures supòsit contenciós 000276/2015-T  
De: Virginia Saby Guayabi.  
Procuradora: Rosa Kira Román Pascual.  
Contra: José Antonio Pachón Doblas.  
Procurador/a: -  
En aquest procediment de família, modificació mesures supòsit contenciós número 000276/2015, seguit a instàncies de Virginia Saby Guayabi contra José Antonio Pachón Doblas, s'ha dictat la sentència que, literalment, diu així:  
  
«Estime la demanda interposada per la procuradora Rosa Kira Román Pascual, en nom i representació de Virginia Saby Guayabi, contra José Antonio Pachón Doblas, i, en conseqüència, modifique parcialment les mesures adoptades pel Jutjat de Primera Instància número 5 de Gandia en la sentència de data 14 de març de 2012 en els punts següents:  
A) Stribuïsc l'exercici de la pàtria potestat del menor, B., a la seua mare, Virginia Saby Guayabi, la qual l'exercirà de forma exclusiva.  
B) Establisc un règim de relacions del menor, B., individual amb la seua mare, tenint en compte que sempre ha conviscut amb la seua mare sense tindre contacte amb el seu pare des de fa més de sis anys.  
No pertoca fer expressa condemna a costes.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent, i porteu-ne un testimoniatge a les actuacions originals, notifiqueu-la a les parts i feu-los saber que, contra aquesta sentència, hi podran interposar en aquest jutjat un recurs d'apel·lació, dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco de Santander (DA 15a LO 1/2009), que pronuncie, mane i firme.»  
  
I atés que el demandat, José Antonio Pachón Doblas, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 23 de març de 2017.- La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 7956, del 12-01-2017 (2016/10690)

RESOLUCIÓ de 7 de desembre de 2016, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 87.005.242,35 euros. Expedient número 06.012/80-550 NSN Part.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10849


Data del document
:   07-12-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 7 de desembre de 2016, de la Conselleria d'Hisenda i Model Econòmic, per la qual s'autoritza generar crèdits pel finançament relatiu al mecanisme de suport a la liquiditat, per import global de 17.444.756,35 euros. Expedient número 06.012/74-781 GBH Part. [2016/10314]  
Complementàriament a les resolucions d'aquesta Conselleria d'Hisenda i Model Econòmic de dates 28 de juliol i 10 de novembre, i vistes:  
  
- la Circular 2/2016, de la Secretaria Autonòmica d'Hisenda, per la qual s'estableix el procediment per a la gestió dels pagaments finançats pel Fons de Liquiditat Autonòmic per atendre venciments de deute financer i deute comercial d'entitats del Sector Públic Valencià, així com de compromisos de finançament mitjançant el mètode alemany,  
  
- els certificats de l'Institut Valencià de Finances relatius al deute assumit pel FLA de les entitats pertanyents al sector públic, corresponents al tercer trimestre així com la del mes d'octubre de 2016,  
  
procedeix una nova generació de crèdits en el capítol 8, «Actius Financers» per a reconéixer pressupostàriament el dret de crèdit que l'Administració de la Generalitat ostenta enfront de les entitats del sector públic afectades, i l'increment o, si escau, l'habilitació dels corresponents projectes financers codificats PTF, préstecs per deute financer.  
  
A aquest efecte, i en virtut del que disposa l'article 20 de la Llei 11/2015, de pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
  
Primer  
S'autoritza un augment del pressupost d'ingressos en l'aplicació 06.37.98.438.44 «Préstecs Llarg Termini Ens del Sector Públic» per import de 40.458.565,35 euros.  
  
Segon  
S'autoritza un augment en el pressupost de despeses en les aplicacions i pels imports que figuren en l'Annex, per import global 89.251.518,35 euros. Els increments i/o habilitacions del capítol 8, «Actius financers», impliquen, al seu torn, l'habilitació dels corresponents projectes financers PTF.  
  
València, 7 de desembre de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8190, del 14-12-2017 (2017/11208)

ACORD d'1 de desembre de 2017, del Consell, d'autorització de l'expedient de rescabalament 70/2017 per obligacions contretes amb diverses empreses en 2016 i 2017.
------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11785


Data del document
:   01-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD d'1 de desembre de 2017, del Consell, d'autorització de l'expedient de rescabalament 70/2017 per obligacions contretes amb diverses empreses en 2016 i 2017. [2017/11840]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió d'1 de desembre de 2017,  
  
  
ACORDA  
  
Primer  
Autoritzar l'aprovació per la vicepresidenta del Consell i consellera d'Igualtat i Polítiques Inclusives dels expedients de rescabalament, la quantia dels quals ascendeix a 81.330,13 euros, IVA inclòs, com a conseqüència dels serveis prestats per les empreses:  
  
Expedient Empresa Import  
70/2017 Sabico Seguridad, SA 4.130,13 -  
 Servicios Integrales de Limpieza Net, SLU 77.200,00 -  
 Total 81.330,13 -  
  
  
  
Segon  
Autoritzar la imputació al pressupost corrent de les obligacions contretes durant l'exercici 2016, per import de 42.730,13 euros (IVA inclòs), amb les esmentades empreses.  
  
València, 1 de desembre de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8012, del 31-03-2017 (2017/2671)

Extracte de la Resolució de 22 de març de 2017, de la Direcció General d'Esport, per la qual es convoquen subvencions per al foment de l'esport federat i els programes de tecnificació esportiva a la Comunitat Valenciana per a l'any 2017.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2671


Data del document
:   22-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 22 de març de 2017, de la Direcció General d'Esport, per la qual es convoquen subvencions per al foment de l'esport federat i els programes de tecnificació esportiva a la Comunitat Valenciana per a l'any 2017. [2017/2671]  
BDNS (identif.): 339799.  
  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhafp.gob.es/bdnstrans/index.  
   
Primer. Entitats beneficiàries  
Federacions esportives que desenvolupen la seua activitat dins de l'àmbit competencial de la Generalitat i que puguen obtenir la condició de beneficiàries per no concórrer en cap de les circumstàncies que ho impedisquen, i que s'estableixen en les bases reguladores i en la Llei 38/2003, de 17 de novembre, general de subvencions.  
   
Segon. Objecte  
Convocar les subvencions per al foment de l'esport federat i els programes de tecnificació esportiva en la Comunitat Valenciana per a 2017.  
   
  
Tercer. Bases reguladores  
Ordre 46/2016, de 5 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per al foment de l'esport federat i els programes de tecnificació esportiva en la Comunitat Valenciana (DOCV 7849, 11.08.2016).  
   
Quart. Quantia  
El pressupost destinat a finançar la present convocatòria ascendirà a 1.130.000 euros com a màxim.  
   
Cinquè. Termini de presentació de sol·licituds  
El termini per a la presentació de sol·licituds serà de 15 dies hàbils a comptar de l'endemà de la publicació en el Diari Oficial de la Generalitat Valenciana de la corresponent convocatòria.  
   
València, 22 de març de 2017.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8000, del 15-03-2017 (2017/1385)

Notificació de la sentència dictada en el judici verbal número 107/2015.
------------------------------------------------------------------------

### Dades del document

Número de DOGV
:   8000

Data del DOGV
:   15-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1385


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 107/2015. [2017/1385]  
Procediment: judici verbal 000107/2015-M.  
De: Thysssenkrupp Elevadores, SL.  
Procurador: Agustín Martí Palazón.  
Contra: Conscorcio Trébol Cuatro, SL.  
Juan José Valdehita García, secretari judicial del Jutjat d'Instància número 1 de Dénia (ant. Mixt 1), faig saber que en aquest procediment verbal, seguit a instàncies de Thyssenkrupp Elevadores, SL, contra Consorcio Trébol Cuatro, SL, s'ha dictat la sentència que, literalment, és com segueix:  
  
«Sentència número 102/2016  
Jutgessa que la dicta: María del Carmen Ramis Alario.  
Lloc: Dénia.  
S'ha dictat sentència, en data 11 d'abril de 2016, en el judici verbal número 107/2015, Thyssenkrupp Elevadores, SL, contra l'entitat Consorcio Trébol Cuatro, SL, declarada en rebel·lia.  
De conformitat amb la Instrucció 6/2012, de la Secretaria General de l'Administració de Justícia, les actuacions queden a l'oficina judicial a disposició dels interessats.  
La resolució no és ferma i, en contra, s'hi pot interposar un recurs d'apel·lació davant de l'audiència provincial dins del termini de 20 dies des de l'endemà que es notifique.  
Les dades personals que es posen a disposició de les parts han de ser tractades amb confidencialitat i per als fins de l'Administració de Justícia en els termes establits en la Llei Orgànica de protecció de dades.»  
  
  
I perquè valga de notificació de forma deguda al demandat, expedisc aquest edicte.  
Dénia, 23 de novembre de 2015.- El lletrat de l'Administració de justícia: Juan José Valdehita García.  
I atés que el demandat, Consorcio Trébol Cuatro, SL, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 14 d'abril de 2016.- El secretari judicial: Juan José Valdehita García.
Diari Oficial de la Generalitat Valenciana


Sumari del DOGV 8049, del 26-05-2017 (2017/4023)

Notificació de la sentència dictada en el judici verbal número 1557/2015.
-------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4023


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 1557/2015. [2017/4023]  
Judici verbal número 001557/2015  
De: GAG Internacional, SL.  
Procurador: Emigdio Tormo Ródenas.  
Contra: Octubre Shoes, SL, Luis Aníbal Otero i Marcelina Mónica Ballaccomo.  
En aquest procediment de judici verbal número 1557/2015, seguit a instàncies de GAG Internacional, SL, representat pel procurador Emigdio Tormo Ródenas, contra Octubre Shoes, SL, Luis Aníbal Otero i Marcelina Mónica Ballaccomo, s'ha disposat, mitjançant la diligència d'ordenació dictada en el dia de hui, notificar als demandats la sentència dictada en l'esmentat procediment que té la dispositiva que és com segueix:  
  
«Dispositiva  
Estime la demanda interposada pel procurador Emigdio Tormo Ródenas, en nom i representació de GAG Internacional, SL, contra Octubre Shoes, SL, Luis Aníbal Otero i Marcelina Mónica Ballaccomo, i condemne els demandats a pagar 5.972,58 euros, més l'interés legal computat des del dia 29 de juny de 2015.  
  
Impose les costes a la part demandada.  
Notifiqueu aquesta resolució a les parts i feu-los saber que, en contra, pertoca un recurs d'apel·lació que cal interposar dins del termini de 20 dies davant d??aquest jutjat, i cal acreditar la constitució d??un dipòsit per l'import de 50 euros mitjançant l'ingrés en el compte de consignacions d??aquest jutjat, així com, si escau, el pagament de la taxa establida per la Llei 10/2012.  
Aquesta és la meua sentència, de la qual porteu un testimoniatge a les actuacions i incorporeu-ne l'original al llibre de sentències que, jutjant definitivament en primera instància, pronuncie, mane i firme.  
Diligència. La sentència anterior va ser donada en el dia de hui pel magistrat jutge que la subscriu, i, a continuació, es notifica a les parts. En done fe.»  
  
I atés que el demandat, Octubre Shoes, SL, Luis Aníbal Otero i Marcelina Mónica Ballaccomo, es troba en parador desconegut, expedisc aquest edicte a fi que li valga de notificació de forma deguda.  
  
Elx, 20 d'abril de 2017.- El lletrat de l'Administració de justícia: Antonio Salar Andreu.
Diari Oficial de la Generalitat Valenciana


Sumari del DOGV 8190, del 14-12-2017 (2017/10592)

Informació pública del Projecte d'ordre per la qual es modifiquen les ordres de 4 de maig de 1999, i de 6 de novembre de 2000, de declaració de microreserves de flora en la província d'Alacant.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/10374


Data del document
:   07-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * cooperació administrativa

Informació pública del Projecte d'ordre per la qual es modifiquen les ordres de 4 de maig de 1999, i de 6 de novembre de 2000, de declaració de microreserves de flora en la província d'Alacant. [2017/10342]  
D'acord amb el que estableix en l'article 43.1.c de la Llei 5/1983, de 30 de desembre, de la Generalitat, del Consell i en compliment del tràmit d'audiència previst en els apartats 2 i 3 de l'article 133 de la Llei 39/2015, d'1 d'octubre, del procediment administratiu comú de les administracions públiques, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, resolc:  
  
Sotmetre al tràmit d'informació pública el Projecte d'ordre per la qual es modifiquen les ordres de 4 de maig de 1999, i de 6 de novembre de 2000, de declaració de microreserves de flora en la província d'Alacant.  
  
El termini de presentació d'al·legacions serà de quinze dies hàbils, a comptar a partir de l'endemà de la publicació d'aquest anunci en el Diari Oficial de la Generalitat Valenciana.  
El projecte normatiu podrà ser consultat a la web de la Conselleria d'Agricultura, Medi Ambient, Canvi Climàtic i Desenvolupament Rural a través de l'enllaç: http://www.agroambient.gva.es/informacion-publica, així com de forma presencial en el Servei de Vida Silvestre de la Direcció General de Medi Natural i d'Avaluació Ambiental, en la ciutat administrativa 9 d'Octubre, torre 1, carrer de la Democràcia, (abans Castán Tobeñas), número 77, 46418 València, en horari de matí de 09.00 a 14.00 hores, de dilluns a divendres.  
Les al·legacions, els suggeriments o les observacions efectuades por les persones o entitats que es consideren interessades han de formular-se per escrit dirigit a aquesta Direcció General de Medi Natural i d'Avaluació Ambiental i presentar-se per registre d'entrada de la Conselleria d'Agricultura, Medi Ambient, Canvi Climàtic i Desenvolupament Rural, sense perjudici de les altres formes de presentació previstes en la legislació reguladora del procediment administratiu comú de les administracions públiques.  
  
València, 7 de novembre de 2017.- El director general de Medi Natural i Avaluació Ambiental: Antoni Marzo Pastor.
Diari Oficial de la Generalitat Valenciana


Sumari del DOGV 7975, del 08-02-2017 (2017/1001)

Resolució d'1 de febrer de 2017, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions a federacions esportives per al desenvolupament del programa Esport a l'escola.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1001


Data del document
:   01-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

Resolució d'1 de febrer de 2017, del director general d'Esport, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió de subvencions a federacions esportives per al desenvolupament del programa Esport a l'escola. [2017/1001]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut dels atribucions conferides per l'article 24 del Decret 155/2015, de 18 de setembre, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre el projecte d'ordre de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions a federacions esportives per al desenvolupament del programa Esport a l'escola, al tràmit d'audiència als interessats.  
De conformitat amb l'article 165.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el procediment d'elaboració del projecte normatiu es tramitarà per via d'urgència per la qual cosa el termini per a la presentació d'al·legacions serà de 8 dies hàbils comptats a partir de l'endemà de la publicació del present anunci al Diari Oficial de la Generalitat Valenciana.  
Les al·legacions es dirigiran a la Direcció General d'Esport.  
Lloc d'exposició: adreça d'internet:  
 http://www.ceice.gva.es/web/deporte/normativa  
  
València, 1 de febrer de 2017.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8169, del 14-11-2017 (2017/10559)

CORRECCIÓ d'errades de la Resolució de 8 de novembre de 2017, de la Direcció General de Centres i Personal Docent, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de Música o de Dansa de la Comunitat Valenciana per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8169

Data del DOGV
:   14-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10515


Data del document
:   14-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 8 de novembre de 2017, de la Direcció General de Centres i Personal Docent, per la qual es resol la convocatòria de subvencions per a les corporacions locals i entitats sense ànim de lucre que mantenen conservatoris o centres privats autoritzats d'ensenyaments elementals o professionals de Música o de Dansa de la Comunitat Valenciana per a l'exercici 2017.  
 [2017/10324]  
S'ha advertit l'omissió dels annexos III i IV en la publicació de la disposició esmentada (DOGV 8167; 10.11.2017), per la qual cosa es reprodueixen correctament tots els annexos a continuació: